# מגולה לגאולה: פרקי הנחמה ביחזקאל

קראי שוב את פרקים לד – לז בספר יחזקאל.

**1.** כתבי בראשי פרקים מהם המרכיבים השונים של גאולת ישראל כפי שמתארה יחזקאל (פריחת הארץ, קיבוץ גלויות וכו'...)

**2.** עייני בספר ירמיהו פרק נ' פסוקים א – כ, ובספר ישעיה פרק מג פסוקים א-י.

שתי נבואות אלה גם הן הינן נבואות נחמה.

כתבי מה המשותף לתיאורים של ירמיה וישעיה ביחס לגאולה ולתיאוריו של יחזקאל, ומהם ההבדלים ביניהם.

(בשאלה זו ניתן לבחור גם פרקי נחמה אחרים מתוך המקרא, לפי בחירתך במקום הפרקים שאליהם הפניתי.)

**3.** בחרי באחד מן הנושאים שציינת בשאלה 1 (פריחת הארץ, קיבוץ גלויות וכו'...), שלדעתך ניתן לראות את התגשמותו בימינו אנו.

א. צייני את כל הפסוקים בהם מתייחס יחזקאל בפרקים לד – לז לנושא זה.

ב. כתבי בלשונך את תיאורו של יחזקאל ביחס לנושא זה: מה מבטיח הנביא? כיצד יתרחש הדבר? מהי מידת מעורבותו של העם ומהי מידת מעורבותו של הקב"ה? באילו דימויים ואמצעים ספרותיים נוספים משתמש הנביא בדבריו?

ג. כתבי בכמה שורות מהן המחשבות שהתעוררו בך בעקבות המפגש עם דברי הנביא, מדוע והיכן לדעתך ניתן לראות את התגשמותו של רעיון זה בימינו.

ד. הביעי את הרעיון בו בחרת ואת התגשמותו בימינו בדרך יצירתית כלשהי (שיר, מיצג, דגם, מצגת וכו')

הוסיפי מספר שורות בכתב המבהירות כיצד מה שיצרת מבטא את הרעיון שבנבואת יחזקאל, וכיצד הוא מבטא את התגשמותה בימינו.

התכונני להציג את עבודתך בפני כל הכיתה.

**בסוף העבודה כתבי בבקשה כמה זמן הקדשת להכנתה.**

**בהצלחה רבה**

**בהנאה רבה**

**ושנזכה לראות את כל הנבואות מתממשות במלואן**

**במהרה בימינו**